Na podlagi 52.člena Zakona o stvarnem premoženju države in samoupravnih lokalnih skupnosti (Uradni list RS, št. 11/2018 in 79/18) in 16.člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018), Kulturni dom Nova Gorica, Bevkov trg 4, 5000 Nova Gorica objavlja

**JAVNO ZBIRANJE PONUDB**

**ZA ODDAJO POSLOVNEGA PROSTORA V NAJEM**

1. **Ime in sedež organizatorja javnega zbiranja ponudb:**

Kulturni dom Nova Gorica, Bevkov trg 4, 5000 Nova Gorica.

1. **Predmet oddaje v najem** **in** **višina** **izhodiščne najemnine**

* Predmet oddaje v najem je poslovni prostor v stavbi Kulturnega doma Nova Gorica, št. stavbe 340, k.o. 2304 Nova Gorica, na naslovu Bevkov trg 4, 5000 Nova Gorica in sicer bar v pritličju stavbe v skupni izmeri 117 m² (s skladiščnimi prostori), skupaj s teraso pred barom v velikosti 76 m2;
* Poslovni prostor se oddaja v najem za opravljanje gostinske dejavnosti;
* Najnižja ponudbena izhodiščna cena-najemnina za poslovni prostor znaša 800,00 EUR/mesečno. Najugodnejši ponudnik bo tisti, ki bo ponudil najvišjo najemnino za mesečni najem nepremičnine, ki se oddaja v najem, vendar najmanj v višini izhodiščne cene. Najemnina ne vključuje DDV, ker je najem poslovnih prostorov na podlagi 2.točke 44.člena ZDDV-1 oproščen plačila DDV.

1. **Pogoji najema**

* Poslovni prostor se odda v najem po načelu videno-najeto brez opreme za nedoločen čas;
* Pogodba o najemu se bo predvidoma sklenila od 1.7.2023 dalje;
* Najemnik je dolžan plačevati obratovalne stroške in stroške rednih vzdrževalnih del, ki niso všteti v najemnino. Prav tako je najemnik dolžan plačevati stroške zavarovanj in morebitne druge stroška, ki so povezani z uporabo in opravljanjem dejavnosti v poslovnem prostoru;
* Za vsa dodatna vlaganja, ki presegajo redno vzdrževanje mora najemnik pridobiti predhodno pisno soglasje najemodajalca. Najemnik ne bo upravičen do povrnitve vlaganj, prav tako na podlagi vlaganj ne pridobi na poslovnem prostoru nobenih pravic;
* Najemnina se plačuje mesečno na osnovi izstavljenega računa s strani lastnika nepremičnine, t.j. Mestne občine Nova Gorica. Plačilo najemnine v roku je bistvena sestavina pogodbe;
* Možen je dogovor o odkupu opreme od dosedanjega najemnika;
* Dejavnost ponudnika mora biti skladna z dejavnostjo kulturnega doma in ne sme povzročati emisij, ki bi motile izvajanje dejavnosti kulturnega doma.

1. **Vsebina ponudbe**

* Osnovni podatki o ponudniku: naziv poslovnega subjekta, sedež, matično številko, davčno številko;
* Ime in priimek osebe pooblaščene za zastopanje poslovnega subjekta;
* Navedbo nepremičnine na katero se ponudba nanaša;
* Ponujeno mesečno najemnino, ki ne sme biti nižja od objavljene izhodiščne najemnine;
* Izpis iz poslovnega registra Slovenije pri Ajpes oziroma izpisek iz registra društev pristojne upravne enote ali izpis iz registra, ki ga vodi drugi pristojni organ.
* Potrdilo o vplačani varščini;
* Navedbo, da ponudba velja najkasneje do 15.7.2023;
* Elektronski naslov ponudnika;
* Organizator javnega zbiranja ponudb si pridržuje pravico od ponudnika zahtevati dodatna dokazila, ki izkazujejo obstoj ponudnika.

1. **Varščina**

Ponudnik mora pred oddajo ponudbe vplačati varščino v višini 200,00 EUR na transakcijski račun MONG št. 01284-0100014022 odprt pri banki Slovenije namen plačila: varščina za najem poslovnega prostora v stavbi Kulturnega doma Nova Gorica ID znak 2304-340. Potrdilo o vplačani varščini je potrebno priložiti ponudbi.

Vplačana varščina se najugodnejšemu ponudniku (najemniku) poračuna z najemnino, neuspelim ponudnikom po bo vrnjena na TRR, katerega bo ponudnik navedel v svoji ponudbi brez obresti v roku 30 (trideset) dni po končanem javnem ponudb oz. pogajanj o ceni.

Ponudniku se varščina zadrži in zapade v korist organizatorja javnega zbiranja ponudb v primeru:

* v kolikor se ponudniki ne udeležijo morebitnega pogajanja o višini najemnine, ko jih organizator na to pozove;
* v kolikor najugodnejši ponudnik v roku 15-dni po opravljani izbiri najugodnejšega ponudnika ne podpiše najemne pogodbe;
* odstopi od najemne pogodbe pred potekom poračuna varščine.

1. **Način in rok oddaje ponudbe**

Interesenti lahko oddajo ponudbo z dokazili pisno po pošti ali dostavijo osebno v kuverti na naslov Kulturni dom Nova Gorica, Bevkov trg 4, Nova Gorica z obvezno oznako »ponudba za najem poslovnega prostora v stavbi Kulturnega doma Nova Gorica ID znak 2304-340«. Na zadnji strani kuverte mora biti naveden naziv in naslov ponudnika.

Interesenti lahko oddajo ponudbo v roku 20 dni od objave na spletnih straneh Kulturnega doma Nova Gorica in Mestne občine Nova Gorica. Kot pravočasno se bo štela ponudba, ki bo v tem roku prispela na naslov iz prvega odstavka te točke.

Ponudbo, ki bo prispela po razpisnem roku, to je po poteku 20 dni od objave na spletni strani Kulturnega doma in MONG ali pravočasno, vendar nepopolno ponudbo se izloči iz postopka in o tem obvesti ponudnika.

1. **Posebne določbe**

* Ponudnik bo dejavnost opravljal skladno s programsko shemo Kulturnega doma Nova Gorica, pri čemer bo tudi upošteval, da more biti način obratovanja prilagojen obratovanju kulturnega doma (prepoved povečanega hrupa ob dogodkih v kulturnem domu),
* Zaželeno je, da ponudnik poleg pijače zagotavlja tudi prigrizke kot npr: sendviče, rogljičke ipd.;
* Dosedanji najemnik je pripravljen bodočemu najemniku prodati obstoječo opremo;
* Odpiranje ponudb bo 19. 6. 2023 ob 10. uri v Kulturnem domu Nova Gorica. O izboru najugodnejšega ponudnika bodo ponudniki obveščeni v roku 8 dni od izteka roka za oddajo ponudb;
* V kolikor bo med prejetimi ponudbami več enakih najugodnejših ponudb, bo komisija med njimi naknadno opravila pogajanja o višini najemnine z namenom doseganja čim višje najemnine in izbrala najugodnejšega ponudnika po metodi javne dražbe. Ponudniki bodo o kraju in datumu morebitnih pogajanj o ceni najemnine obveščeni izključno na elektronski naslov naveden v prijavi.
* Z izbranim ponudnikom se sklene najemna pogodba najkasneje v roku 15 dni po opravljeni izbiri, v nasprotnem primeru se šteje, da je odstopil od ponudbe in se mu vplačana varščina ne vrne;

Pri javnem zbiranju ponudb ne morejo sodelovati člani komisije ter z njimi povezane osebe.

Za povezano osebo se štejejo:

* Fizična oseba, ki je s članom komisije v krvnem sorodstvu v ravni vrsti do kateregakoli kolena, v stranski vrsti pa do tretjega kolena, ali je s članom komisije v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oz. partnerska zveza prenehala ali ne
* Fizična oseba, ki je s članom komisije v odnosu skrbništva ali posvojenca oz. posvojitelja1
* Pravna oseba v kapitalu katere ima član komisije delež večji od 50% in
* Druge osebe, s katerimi je glede na znane okoliščine ali na kakršnem koli pravnem temelju povezan član komisije, tako, da zaradi te povezave obstaja dvom o njegovi nepristranskosti pri opravljanju funkcije člana komisije.

Najugodnejši ponudnik mora pred sklenitvijo pogodbe podati pisno izjavo, da ni povezana oseba iz prejšnjega odstavka.

Kulturni dom Nova Gorica lahko brez kakršnekoli odškodninske odgovornosti kadarkoli do sklenitve najemne pogodbe ustavi postopek javnega zbiranja ponudbe pri čemer se vplačana varščina vrne brez obresti.

Za morebitne dodatne informacije se lahko obrnete na Mirana Šumandla 05 335 40 14.

Nova Gorica: 25. 5. 2023

Kulturni dom Nova Gorica

Direktorica

Pavla Jarc